རྫ་སྟོད་རྫོང་ལ་མཚོན་ན་རྨ་འབྲི་རྫ་གསུམ་འབྱུང་ཡུལ་གྱི་རང་བྱུང་སྲུང་སྐྱོབ་ཁུལ་གྱི་དཀྱིལ་སྙིང་ས་ཁུལ་ཡིན་པ་མ་ཟད་གད་སྙིགས་རིགས་བགར་ཐག་གཅོད་བྱ་བའི་ཐད་ནས་ཀྱང་རྒྱལ་ཡོངས་ཀྱི་སྔོན་གྲས་ཟིན་པའི་ས་གནས་ཤིག་ཡིན།དེར་བརྟེན་མཚོ་སྔོན་ཞིང་ཆེན་ཁོར་ཡུག་སྲུང་སྐྱོབ་ཐིན་གྱིས་ཞིང་སྡེའི་ཁོར་ཡུག་བཅོས་སྐྱོང་གི་ལས་གཞི་ལ་བརྟེན་ནས།དུས་རིམ་སྔོན་མའི་ནང་སྒོར་ས་ཡ་བཞི་བཀོད་སྒྲིག་བྱས་ཏེ་རྫོང་རིམ་པར་སྒོར་ས་ཡ་གཅིག་བཏང་སྟེ་ལས་གཞི་དེ་ལག་བསྟར་བྱས་པ་ཞིག་རེད།མཚོ་སྔོན་ཞིང་ཆེན་ཁོར་ཡུག་སྲུང་སྐྱོབ་ཐིན་གྱི་སྐོར་ཞིབ་པ་གཞོན་པ་ཧུའུ་ཞོད་ལིན་གྱིས་འཚམས་སྦྱོར་བྱས་པ་ལྟར་ན།སྒྲིག་ཆས་གསར་བ་བཀོལ་སྤྱོད་བྱས་པ་དེས་རང་ཞིང་གི་རོང་འབྲོག་ཁུལ་གྱི་ཁོར་ཡུག་ཕྱོགས་བསྡུས་བཅོས་སྐྱོང་བྱ་བར་སྒྲིག་ཆས་ཐད་ནས་རྨང་བརྟན་པོ་བཏིང་བ་མ་ཟད།ཞིང་ཆེན་ཡོངས་ཀྱི་སྐྱེ་ཁམས་ཁོར་ཡུག་སྲུང་སྐྱོབ་ཐད་ཀྱི་ལག་རྩལ་གསར་སྐྲུན་ཐད་ལའང་ལམ་ཁ་གསར་བ་བཏོད་ཡོད་ཟེར།